ભારે વરસાદને કારણે પલસાણા તાલુકામાં અનેક ખાડીઓ અને નદીઓ ઉભરાઇ ગઈ હતી જેમાં પલસાણા તાલુકાનાં બલેશ્વર ગામે ખાડી ફળિયું અને લીંબડા ફળિયામાં રહેતા 70 થી 80 હળપતિ પરિવારોના ઘરમાં પાણી ઘૂસી ગયા હતા. વહીવટી તંત્ર સ્થળ ઉપર ફરક્યું પણ ન હતું. આપમેળે તેમજ સ્થાનિક ગ્રામજનો તેમજ ગ્રામપંચાયત દ્વારા આ પરિવારને ઉપલા ફળિયામાં આશરો આપવામાં આવ્યો છે. ગંભીર પૂરની સ્થિતિ હોવા છતાં અધિકારીઓ સ્થળ ઉપર નહીં ફરકતા ગાંધીનગર ડિઝાસ્ટર મેનેજમેંટને ફરિયાદ કરવામાં આવી હતી.